**Z á p i s n i c a**

**z VIII. zasadnutia Obecného zastupiteľstva obce Choča**

**konaného dňa 1. marca 2016 o 18.00 hod. v zasadačke OcÚ.**

**Prítomní: viď prezenčná listina**

Počet prítomných poslancov OZ: 7

Neprítomní – ospravedlnení: 0

Neprítomní – neospravedlnení: 0

Začiatok zasadnutia. 18.00 hod.

Ukončenie zasadnutia: 19.20 hod.

**Program: 1. Otvorenie,**

 **2. Procedurálne otázky,**

 **3. Kontrola plnenia uznesení ,**

 **4. Plnenie rozpočtu obce k 31.12.2015,**

 **5. Informácie o pripravovaných akciách,**

 **6. Rôzne,**

 **7. Návrh na uznesenie,**

 **8. Záver**

**K bodu 1**

Starostka obce Alena Záhoreczová privítala prítomných poslancov a pani hlavnú kontrolórku obce na VIII. riadnom zasadnutí Obecného zastupiteľstva.

**K bodu 2**

Starostka obce oboznámila prítomných poslancov s programom zasadnutia a dala o ňom hlasovať.

*S programom zasadnutia poslanci OZ jednohlasne súhlasili.*

Za ….................. 7 poslanci, proti ........................ 0, zdržal sa ......................0,

Za zapisovateľa zasadnutia starostka navrhla zastupujúceho referenta OcÚ Mária Valášika, za členov návrhovej komisie pani Bc. Mariannu Švábovú a Františka Mankoveckého, za overovateľov zápisnice poslancov Pavla Kériho a Jozefa Havrana.

O tomto návrhu dala starostka hlasovať.

Za ….................. 7 poslanci, proti …...................... 0, zdržal sa ….....................0,

**K bodu 3**

Na predošlom zasadnutí neboli doporučené žiadne úlohy, ktorých plnenie by sa malo kontrolovať.

**K bodu 4**

V ďalšom bode bolo prerokované Plnenie rozpočtu obce k 31.12.2015. Starostka obce v predloženej dokumentácii zhodnotila plnenie rozpočtu nasledovne:

Bežné príjmy**: 174 682,00 €**

Kapitálové príjmy: **104 476,19 €**

Príjmové finančné operácie : **25 700,00 €**

Bežné výdavky: **151 947,00 €**

Kapitálové výdavky**: 100 849,85 €**

Výdavkové finančné operácie: **52 217,00 €**

*Poslanci plnenie rozpočtu obce Choča k 31.12.2015 vzali na vedomie.*

**K bodu 5**

V ďaľšom bode programu zasadnutia starostka obce oboznámila poslancov obecného zastupiteľstva o pláne možných brigád a akcií v najbližšom období:

***-Pracovné akcie:***

Starostka obce navrhla OZ prehodnotiť realizáciu vypílenia tují na cintoríne v časti od bočnej brány k Domu smútku. Tuje sú rozkošatené, prekážajú vo výhľade pracovníkom pohrebnej službe pri vjazde pohrebným vozidlom. Tiež sa v týchto stromoch zdržiava množstvo hmyzu ( včely a osi), čo je počas pohrebného obradu veľmi nepríjemné. Starostka navrhuje tuje vypíliť a nahradiť novou vhodnou výsadbou po porade so záhradným architektom. Poslanci OZ s návrhom súhlasili. Zároveň vyzvala poslancov OZ k pomoci pri práci s motorovou pílou.

Ďalej sa poslanci OZ spoločne dohodli na úprave terénu pri lavičke v časti obci Funduše. Ide o miesto na pravej strane brehu Čerešňového potoka, kde bola pred pár rokmi po povodni nanovo osadená lavička, avšak miesto vstupu na lavičku na strane od bytoviek je riešené neodborne a hrozí tu vznik úrazu. Úprava terénu bude realizovaná svojpomocne.

Poslanci OZ následne riešili aj termín úpravy areálu dvora Materskej školy Choča. Areál sa vhodne rozdelí na časť, ktorú bude slúžiť potrebám materskej školy. Druhá časť priestoru sa upraví a priebežne sa zariadi ako detské ihrisko pre matky s deťmi z našej obce.

OZ sa dohodlo túto úpravu riešiť v najvhodnejšom termíne avšak až po úprave vstupu na lavičku.

Starostka obce navrhla aj premyslieť typ vhodnej výsadby vedľa štátnej cesty v cente obce, kde pred rokmi boli vysadené rozkošatené tuje, ktoré sa vypílili.

**-Kultúrne a športové akcie:**

Starostka informovala o plánovaných akciách: Deň matiek, divadelné predstavenie, Degustácia vín, Rozprávkové popoludnie, Zakukala kukulienka, Guláš Cup....

*Poslanci informácie vzali na vedomie..*

**K bodu 6**

V bode Rôzne hlavná kontrolórka obce pani Helena Halmovská predložila OZ Návrh plánu kontrolej činnosti hlavnej kontrolórkyna I. polrok 2016. Preložený návrh poslanci OZ jednohlasne schválili.

*Za ….................. 7 poslanci, proti …........................ 0, zdržal sa .......................0,*

*Návrh Plánu kontrolnej činnosti je prílohou tejto zápisnice.*

Ďalej v tomto bode predložila starostka obce poslancom OZ žiadosti občanov:

**- Jozef Přerovský, Choča č.96, Č.j. 51/2016** *( dodatočné schvaľovanie)*

 Žiadosť o prenájom zasadačky OcU dňa 13.01.2016 za účelom rodinnej oslavy.

*Poslanci OZ jednohlasne žiadosť schválili.*

*Za ….................. 7 poslanci, proti …........................ 0, zdržal sa .......................0,*

**- Jaroslav Záhorecz, Choča č.113, Č.j. 93/2016**

Žiadosť o prenájom sály kultúrneho domu a kuchynky dňa 9.04.2016 za účelom rodinnej oslavy.

*Poslanci OZ jednohlasne žiadosť schválili.*

*Za ….................. 7 poslanci, proti …........................ 0, zdržal sa .......................0,*

Ďalej starostka informovala o predložených ohláseniach drobných stavieb:

**Mgr. Martin Vyhnánek, Přibice 436, Brno , Č.j. 79- 001,80 - 002,89- 003/2016,**

Žiadosť o kanalizačnú, vodovodnú a plynovú prípojku, ktoré majú byť realizované v nehnuteľnosti súp. č. 8. k.ú. Choča, ktorá je vo vlastníctve žiadateľa.

*Poslanci OZ jednohlasne žiadosť schválili.*

*Za ….................. 7 poslanci, proti …........................ 0, zdržal sa .......................0,*

**- Radoslav Palovčík, ul. Hviezdoslavova 1848/48, Zlaté Moravce, Č.j 92-004/2016**

Žiadosť o vybudovanie záhradného domčeka – nehnuteľnosť súp. č. 143, k.ú. Choča, ktorá je vo vlastníctve žiadateľa.

*Poslanci OZ jednohlasne žiadosť schválili.*

*Za ….................. 7 poslanci, proti …........................ 0, zdržal sa .......................0,*

Následne starostka informovala poslancov OZ o zmenách v cestovnom poriadku autobusovej dopravy ARRIVA, ktoré nepriaznivo ovplyvňujú vyučovací proces v Základnej škole Štefana Moysesa Tesárske Mlyňany. Ide o spoj č.407410 zo Zlatých Moraviec cez Tesárske Mlyňany a Choču do Nitry. Tento spoj bol zmenený od 1.03.2016 a to síce: odchod, ktorý bol zo Zlatých Moraviec do 29.02.2016 o 13.30 bol posunutý na skoršiu hodinu o 15 min., teda na 13.15 hod. Takto je autobus o 13.20 pred školou. Vzhľadom k tomu, že 6.vyučovacia hodina končí o 13.10 hod. Žiaci nestíhajú obed a rovnako je problém ak majú poslednú 6. hodinu telesnú výchovu. Nestihnú sa prezliecť, pobaliť a obed už vôbec nie.

Tiež informovala poslancov aj o zavedení čipových kariet pre žiakov základnej školy, čo tiež nie je šťastné riešenie, nakoľko rodičom pribudnú starosti s ich vybavovaním a tiež je všeobecný názor, že pri zakúpení cestovného lístka každým žiakom sa bude odchod autobusov určitým spôsobom zdržiavať.

Starostka predložila poslancom aj stanovisko a požiadavky Základnej školy k vzniknutej situácii. A tiež upozornila aj na skutočnosť, že ARRIVA uvedené zmeny so zriaďovateľom ZŠ a ani so školou pred tým nekonzultovala.

Ubezpečila poslancov, že vzniknutý problém ihneď ako sa to dozvedela začala už riešiť spolu s pani riaditeľkou ZŠ a s pánom starostom z Tesárskych Mlynian.

Poslanci OZ doporučili starostke venovať pozornosť tomuto problému a pokúsiť sa ho vyriešiť k spokojnosti najmä dochádzajúcich žiakov z našej obce a tiež školy.

*Jozef Havran* – predniesol svoju žiadosť o poskytnutie veľkoobjemového kontajnera, nakoľko Poľovnícke združenie Dolinky plánuje v jarných mesiacoch opäť vyčistiť kataster obce v časti „Slepčianska cesta.”

*Poslanci OZ jednohlasne žiadosť schválili.*

*Za ….................. 7 poslanci, proti …........................ 0, zdržal sa .......................0,*

*Pavel Kéri –* na základe záverov zo schôdze TJ Choča vyzval poslanca Romana Kühtreibera, vedúceho mužstva TJ Choča, aby sa vyjadril k problému „ so sponzorským darom – kosa-čka.”

*Roman Kühtreiber* – vyjadril sa, že kosačku pre TJ Choča zakúpila jeho rodina, čo nechcel z určitých dôvodov zverejňovať. V tomto období však tento „sponzorský dar” už nebude poskytovať pre potreby TJ.

Na základe tohto vyjadrenia požiadala starostka obce svojho zástupcu Pavla Kériho urobiť prieskum trhu, aby obec mohla zakúpiť novú kosačku.

**K bodu 7**

Starostka obce vyzvala návrhovú komisiu, aby predniesla návrh na uznesenie. Tento poslanci jednohlasne schválili.

*Za ….................. 7 poslanci, proti …........................ 0, zdržal sa .......................0,*

**K bodu 8**

Starostka obce poďakovala prítomným za účasť a zasadnutie ukončila.

**Overovatelia zápisnice:**

 Pavel Kéri …....................................

 Jozef Havran …....................................

 **Alena Záhoreczová**

starostka obce